Hule (pjevač)

**Husnija Mešaljić** (rođen 22. januara 1971.), poznatiji kao **Hule**, bosanskohercegovački je [[Turbo-folk muzika|]] pjevač. Poznat je po pjesmama "Pukni čašo", "Noćna dama", "Braća po bolu", "Sirota djevojka",

## Biografija
Rođen je 22. januara 1971. u Zahirovićima. Odrastao je u mjestu Previle kod Srebrenika. Više od 25 godina živi i radi u Gracu, gdje je započeo muzičku karijeru.

Prvi album pod naslovom *Istina* snimio je 2001. godine. Na njemu su se našle pjesme "Crna ženo", "Slatkiš", "Emira", "Ciganko mala", "Kajat’ ćeš se", "Lidija" i "Što si dušo ledena". Već naredne godine u prodaji se pojavio Huletov drugi album "Istine se ne bojim", pjesama "Dovraga sve", "Naći ću je, naći", "Gleda onaj gore", "Od kafane do kafane". Ipak, najveću popularnost je stekao pjesmama "Noćna dama" i "Pukni čašo". Na tome albumu, tekstove, muziku i aranžmane pisali su Zijad Husić Zike i Zahid Husejnović Zajko. Diskografska kuća RENOME je 2003. godine izdala Huletov treći album naslova "Tigrica" pjesama "Podstanar", "Braća po bolu", "Sudija", "Stari duže", "Pobijediću ljubav". Na njemu su se našle i tri bonus numere koje su obilježile sam početak njegove karijere. Godine 2004. u prodaji se pojavio CD *Žena* pjesama "Pretpostavljam", "Kad telefon zazvoni", "Sto planina", "Priznajem zločin" i dr. Saradnici na ovom albumu bili su mu Admir Bogdanović, Avdo Huseinović, Munib Alić (Mak), Zoran Tanić, Verica Poledica, Dragan Kešelj, Šekib Kalaba i drugi. CD je objavila produkcijska kuća RENOME. Uslijedjeli su brojni nastupi širom Bosne i Hercegovine, ali i evropskih gradova gdje je nastupao za dijasporu.

Dvije godine poslije  *Žena*, Hule je izdao album *Zlatar*. Pored naslovne, na njemu su bile i pjesme "Uličarka", "Varali me ljudi", "A, kad se vratim", "Neće meni Drina biti kapija" i dr. Pjesme "Sirota djevojka", "Ne budi kockar", "Umrijeću kraj tvoje kapije", "Da me vidi babo", "Srećan ti rođendan, dušo", uvrštene su na album *Pobjednici istoriju pišu* koji je objavljen 2008. godine. Na njemu su bile i bonus pjesme "Noćna dama", "Podstanar", "Uličarka" i druge. Album *Za sve je kriv praznik* pjesama "Stojim na zeleno, idem na crveno", "Otkud ti pravo", "Sretne ti bile godine bez mene", "Djevojka iz Krajine", "Svadba se pamti za život cijeli", "Sine moj", Hule je objavio 2009. godine. Uslijedjeli su singlovi "Ne skrivajmo ljubav" i "Prijatelju moj". Na  *Crna tuđina* iz 2011. godine bile su pjesme "Lagao sam i lagat’ ću", "Neću ništa polovno", "Propio se", "Romantika", "Sretnik" te duetska pjesma "Gas, gas" koju je otpjevao sa Elmirom Musićem (Eko) a za koju je snimljen i spot. Godine 2012. je objavio kompilaciju *Hitovi* sa 19 numera koje su obilježile njegovu dotadašnju karijeru. Uslijedjeli su singlovi "Ljubav je to" i "Samo još budale plaču", koji su najavili album *Žena sa tetovaže* pjesama "Malo varaš ti, malo varam ja", "Između tebe i mene" i drugih, te duet "Daleko je Sandžak moj" koji je otpjevao sa Kemalom Malovčićem. Singlove *Vječiti momak* i *Hajde Hano* promovisao je 2014. godine, a poslije toga je objavio pjesmu "Stara fotografija" i duet s Denijem Hadžićem "Dva brata". Ove pjesme su se, između ostalih, našle na Huletovom novom albumu koji je objavljen 2015. godine pod naslovom *Kuća ljubavi*. Objavila ga je produkcijska kuća OTV Valentino records, pjesama "Eh, da sam konobar", "Imam ja brata svog", "Ne daj me, tata"... (bonus pjesme "Noćna dama", "Žena s tetovaže", "Grad snova", "Sirota djevojka" itd.).

Tokom 2016. godine promovirao je pjesme "Moja djeca" i "Lik bez adrese". Naredne godine Mešaljić je otpjevao pjesme "Grlim svoje najmilije", "Strankinja", "Stari bol" i "Došlo je moje vrijeme". Zbog angažmana na nastupima u BiH i Evropi, , Kanadi i Australiji, pjevač je tek krajem 2018. godine izdao singl "Knjiga vjenčanih". U januaru 2019. godine promovirao je pjesmu "Lutam gradom", koju je komponovala Mensura Barjaktarević a tekst napisao Teša Mrkonjić; pjesma je dobila i popularan spot. Novinari koji prate njegov rad tvrde da je najtraženiji bosanskohercegovački pjevač poslije Halida Bešlića i Šerifa Konjevića.

## Diskografija
;Albumi
**Istina* (2001)
**Istine se ne bojim* (2002)
**Tigrica* (2003)
**Žena* (2004)
**Zlatar* (2006)
**Pobjednici istoriju pišu* (2008)
**Za sve je praznik kriv* (2009)
**Crna tuđina* (2011)
**Žena s tetovaže* (2012)
**Kuća ljubavi* (2015)
**Moja djeca* (2016)
**Evo svadbe* (2023)

;Singlovi
**Ne skrivajmo ljubav* (2009)
**Prijatelju moj* (2009)
**Ljubav je to* (2012)
**Samo još budale plaču* (2012)
**Ne diraj me* (2013)
**Vječiti momak* (2014)
**Hajde Hano* (2014)
**Stara fotografija* (2014)
**Dva brata* (2014)
**Moja djeca* (2016)
**Lik bez adrese* (2016)
**Grlim svoje najmilije* (2017)
**Strankinja* (2017)
**Stari bol* (2017)
**Došlo je i moje vrijeme* (2017)
**Pjesma majci* (2017)
**Knjiga vjenčanih* (2019)
**Lutam gradom* (2019)
**Knjiga vjenčanih* (2019)
**Vidimo se u Bosni* (2022)
**Idi ženo* (2022)
**Grade pored Drine* (2022)
**To je majka tvoja* (2024)
**Nevjerna* (2024)

## Reference
## Vanjski linkovi
*
*

Kategorija:Rođeni 1971.
Kategorija:Biografije, Srebrenik
Kategorija:Bosanskohercegovački pjevači
Kategorija:Austrijski pjevači
Kategorija:Živi ljudi